
Odlok z dne [   ]

o označevanju pohištvenih izdelkov glede njihovih emisij hlapnih onesnaževal
ŠT.: […]
Zadevna javnost: proizvajalci, uvozniki in distributerji pohištvenih izdelkov, kupci teh izdelkov.
Predmet: označevanje pohištvenih izdelkov glede njihovih emisij hlapnih onesnaževal.
Začetek veljavnosti:
· za izdelke, prvič dane na trg od 1. januarja 2020 dalje: 1. januar 2020;
· za izdelke, dane na trg pred 1. januarjem 2020: 1. januar 2021;
Obvestilo: odredba se sprejme na podlagi členov R. 221-40, R. 221-41 in R. 221-43 okoljskega zakonika. Natančno določa podrobnosti o oznaki, zadevnih hlapnih onesnaževalih, in za vsako hlapno onesnaževalo določa vrednosti, ki pripadajo vsakemu razredu emisij hlapnih onesnaževal. Natančno določa vsebino previdnostnih ukrepov glede emisij hlapnih onesnaževal iz pohištvenih izdelkov.
Referenčna besedila: ta odredba je na voljo na spletnem mestu Légifrance [http://legifrance.gouv.fr].
Ministrica za okolje, energijo in morje, odgovorna za mednarodne odnose na področju podnebja in ministrica za socialne zadeve in zdravje,
ob upoštevanju Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe, in obvestila št. 2017/xxx/F;
ob upoštevanju okoljskega zakonika, zlasti členov L. 221-10 in R. 221-38 ter naslednjih členov;
ob upoštevanju pripomb, podanih med javnim posvetovanjem, ki je potekalo od xx.xx.2017 do xx.xx.2017, v skladu s členom L. 120-1 okoljskega zakonika;
odrejata:
Člen 1
V tej odredbi se uporabljajo naslednje opredelitve:
1. „testni vzorec“: pomeni element, ki je predmet testiranja emisij. V primeru pohištvenih izdelkov je testni vzorec lahko celoten pohištveni izdelek, del pohištvenih izdelkov ali sestavni del pohištvenega izdelka.
2. „preskusna komora“: zaprt prostor, v katerem se nadzorujejo parametri delovanja, in ki se uporablja za določevanje sestave hlapnih onesnaževal, ki jih oddajajo gradbeni in pohištveni izdelki.
Člen 2
Snov, ki je uvrščena na seznam iz člena R. 221-40 okoljskega zakonika: Formaldehid (številka CAS: 50-00-0).
Značilnosti emisij zgoraj navedene snovi so formalno določene na lestvici štirih razredov od A+ do C, pri čemer razred A+ označuje zelo nizko stopnjo emisij, razred C pa visoko stopnjo emisij. Stopnjo emisije se določi s koncentracijo izpostavljenosti, izraženo v µg.m-3.
V Prilogi I so za zgoraj navedeno snov opisani scenariji emisij, metode določanja emisij in mejne vrednosti za vsak razred. Podrobnosti jemanja vzorcev so določene tako, da zagotavljajo reprezentativnost. Podrobnosti jemanja vzorcev in izvajanja testiranj so določene tako, da so rezultati zanesljivi in sledljivi. Koncentracije izpostavljenosti emisijam, ki so opisane v skladu s standardi iz Priloge I, naj bi tako dajale zanesljive rezultate.
Člen 3
Pri nekaterih pohištvenih izdelkih se lahko koncentracija izpostavljenosti emisijam ugotovi na podlagi referenčnih pohištvenih izdelkov. Zadevni pohištveni izdelki in referenčni pohištveni izdelki so natančno določeni v Prilogi II. 
Člen 4
Oznaka iz člena R. 221-40 okoljskega zakonika je v skladu z modelom iz Priloge II. Oznaki je treba s čitljivimi črkami pripisati naslednje besedilo: „(*) Informacijo o ravni emisij formaldehida v notranji zrak, ki predstavlja tveganje za zastrupitev z vdihavanjem, na podlagi lestvice od A+ (zelo nizke emisije) do C (visoke emisije)“.
Člen 5
Člen R. 221-43 okoljskega zakonika vsebuje naslednje navedbe: 
„Pohištvo, ki je narejeno iz lesnih plošč (iverne plošče, vlaknene plošče, vezane plošče, ...) lahko v zrak v notranjim prostoru oddaja onesnažavala. Zato se priporoča, da po umestitvi pohištva v bivanjski prostor zadevni prostor pogosto zračimo najmanj štiri tedne, da zmanjšamo svojo izpostavljenost onesnaževalom, ki jih oddaja pohištvo.“
Člen 6
Generalni direktor za preprečevanje tveganj in direktor za zdravje sta odgovorna, vsak po svojih pristojnostih, za izvajanje te odredbe, ki bo objavljena v Uradnem listu Francoske republike.
Dne [   ].
Ministrica za okolje, energijo
in morje, odgovorna za mednarodne odnose
na področju podnebja,
za ministrico in po pooblastilu:
Generalni direktor za preprečevanje tveganj,
M. MORTUREUX
Ministrica za socialne zadeve in
zdravje,
za ministrico in po pooblastilu
Generalni direktor za zdravje
B. VALLET
PRILOGE
PRILOGA I
Koncentracija izpostavljenosti emisijam formaldehida se lahko ugotovi z metodo 1 ali metodo 2.
A. – Metoda 1: Označevanje koncentracij izpostavljenosti z uporabo preskusne komore
1. Metoda označevanja emisij formaldehida iz pohištvenih izdelkov v notranji zrak
	PARAMETER
	Referenčna METODA 
	DATUM objave

	Vzorčenje in priprava testnih vzorcev
	Tehnična navodila „Protokol testiranja za označevanje emisij hlapnih onesnaževal iz pohištvenih izdelkov“
	2017

	Metoda preskusne komore za emisije
	NF EN ISO 16000-9
	2006


Kadar je izdelek predmet usklajenega standarda in slednji zahteva ali se sklicuje na drugo metodo označevanja emisij formaldehida, se lahko ta metoda uporablja namesto zgoraj omenjenih metod.
2. Metoda merjenja koncentracij izpostavljenosti
	PARAMETER
	ENOTA
	METODA
	DATUM objave

	Vzorčenje in analiza:
	µg.m-3
	NF EN ISO 16000-3
	2011


Kadar je izdelek predmet usklajenega standarda in slednji zahteva ali se sklicuje na drugo metodo označevanja emisij formaldehida, se lahko ta metoda uporablja namesto zgoraj omenjenih metod.
3. Scenariji emisij
Koncentracije izpostavljenosti se izračunajo v referenčni običajni sobi s skupno prostornino (V) 30 m3, v kateri se uporabi stopnja obnavljanja zraka (n) 0,5 h-1 in v kateri se nahaja pohištveni izdelek.
4. Določitev razredov emisij
Razredi emisij so določeni na podlagi meritev, ki se izvedejo po osemindvajsetih dnevih v preskusni komori za emisije, ali pred tem rokom, v kolikor emisije izpolnjujejo zahteve najnižjega razreda emisij (A+). 
B. Metoda 2: Označevanje koncentracij izpostavljenosti na podlagi emisij lesnih plošč
Dejavniki emisij formaldehida v notranji zrak iz lesnih plošč v zadevnem pohištvenem izdelku so označeni v skladu s specifikacijami enega od standardov:
· NF EN ISO 16000-9: Določevanje emisije hlapnih organskih spojin iz gradbenih proizvodov in opreme – Metoda s preskusno komoro (2006)
· NF ISO 16000-3: Določevanje formaldehida in drugih karbonilnih spojin - Metoda aktivnega vzorčenja (december 2011).
· NF EN 717-1: Lesne plošče – Določanje emisij formaldehida – Del 1: Emisija formaldehida, določena z metodo s preskusno komoro (marec 2005).
Kadar je izdelek predmet usklajenega standarda in slednji zahteva ali se sklicuje na drugo metodo označevanja emisij formaldehida, se lahko ta metoda uporablja namesto zgoraj omenjenih metod.
V kolikor je bila plošča premazana, se neto faktor emisije iz plošče lahko pomnoži s faktorjem, ki je odvisen od narave uporabljenega premaza, v skladu s tehničnimi navodili, ki so objavljena na spletni strani ministrstva za okolje.
Vsota faktorjev emisije vsake od vrst uporabljenih plošč v celotnem pohištvenem izdelku, ki se izračuna na podlagi njihove skupne površine v pohištvenem izdelku, predstavlja enoten faktor emisije formaldehida pohištvenega izdelka.
Koncentracija izpostavljenosti formaldehidu je določena na podlagi skupnega faktorja emisij v skladu s specifikacijami standarda NF EN ISO 16000-9 (2006). Izračuna se v referenčni običajni sobi s skupno prostornino (V) 30 m3, v kateri se uporabi stopnja obnavljanja zraka (n) 0,5 h-1 in v kateri se nahaja pohištveni izdelek.

C. – Mejne vrednosti koncentracij izpostavljenosti formaldehidu (v µg.m-3) in ustrezni razredi
	RAZREDI
	C
	B
	A
	A+

	Formaldehid
	≥ 10
	< 10
	< 5
	< 3


PRILOGA II
Člen 3 se nanaša na naslednje pohištvene izdelke:
1. Kuhinja
Referenčna kuhinja vsebuje najmanj:
· dva nizka kosa pohištva za shranjevanje, ki vsak posebej merita 600 mm ali 800 mm.
· dva visoka kosa pohištva za shranjevanje, ki vsak posebej merita 600 mm ali 800 mm.
· Štiri vrata in dva predala.
2. Kopalnica
Referenčna kopalnica vsebuje najmanj:
· en nizek kos pohištva za shranjevanje pod umivalnim koritom, ki je velik 800 mm, ter vratca ali en predal.
· kos pohištva za shranjevanje, ki je velik 400 mm in visok 1800 mm, ter ima najmanj ena vrata.
3. Garderobna omara
Referenčna garderobna omara je sestavljena vsaj iz pohištva za shranjevanje, ki je veliko 500 mm, globoko 500 mm in visoko 2000 mm, in ima najmanj dva predala in štiri police.
PRILOGA III
1. Oznaka vsebuje naslednje navedbe:
· naslov „Emisije v zrak v notranjih prostorih“, ki mu sledi zvezdica, ki se nanaša na besedilo iz 4. člena;
· piktogram in lestvica razredov;
· črka v velikem formatu, ki ustreza razredu, ki je najbolj škodljiv, v skladu s podrobnostmi iz Priloge I.
2. Oznaka je velika najmanj 60 mm x 120 mm in je skladna z enim od naslednjih modelov:
Model 1 v barvah:

Za tiskanje oznake je treba uporabiti naslednje barve:
· za ozadje okoli piktograma: 0 % cijan, 0 % magenta, 0 % rumena, 20 % črna;
· za oblaček v piktogramu: 0 % cijan, 0 % magenta, 0 % rumena, 40 % črna;
· za razred A+: 100 % cijan, 0 % magenta, 100 % rumena, 0 % črna;
· za razred A: 50 % cijan, 0 % magenta, 100 % rumena, 0 % črna;
· za razred B: 0 % cijan, 50 % magenta, 100 % rumena, 0 % črna;
· za razred C: 0 % cijan, 100 % magenta, 100 % rumena, 0 % črna.
Črka v velikem formatu je natisnjena v barvi, ki ustreza razredu na belem ozadju.
Na lestvici razredov so črke v belih izvlečkih na podlagi v barvi, ki ustreza razredu.
Preostali del oznake je natisnjen v črni barvi na belem ozadju.
Model 2 v črni in beli barvi:
[image: image2.emf]

Za tiskanje oznake je treba uporabiti naslednje odtenke sive barve:
· za ozadje okoli piktograma: 20 % črne;
· za oblaček v piktogramu: 40 % črne;
· za črko v velikem formatu: 90 % črne;
· za razred A+: 40 % črne;
· za razred A: 60 % črne;
· za razred B: 80 % črne;
· za razred C: 90 % črne.
Črka v velikem formatu je vedno natisnjena v odtenku 90 % črne na belem ozadju.
Na lestvici razredov so črke v belih izvlečkih na podlagi z odstotkom črne, ki ustreza razredu.
Preostali del oznake je natisnjen v črni barvi na belem ozadju.
Pri enobarvnem tiskanju bo uporabljen model 2 in bo črno barvo nadomestila katera koli druga opazna barva, pod pogojem, da se bodo upoštevali odstotki.
